
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 275 


11 Απριλίου 2002 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Έγκριση τοπικού ρυμοτομικού σχεδίου στην εκτός 
σχεδίου περιοχή του Δήμου Ρίου (Ν. Αχαϊας), για 
τον καθορισμό χώρου ανέγερσης κτιριακών εγκα¬ 


ταστάσεων του Περιφερειακού Πανεπιστημιακού 
Γενικού Νοσοκομείου Πατρών (Π.Π.Γ.Ν.Π.) και 
καθορισμός όρων και περιορισμών δόμησης 

αυτού. 1 

Έγκριση πολεοδομικής μελέτης της πολεοδομικής 
ενότητας «Δυτική παραλιακή περιοχή» (ΠΈ. 3) του 
Δήμου Κυπαρισσίας (Ν. Μεσσηνίας). 2 


ΔΙ ΑΤΑΓΜΑΤ Α 

( 1 ) 

Έγκριση τοπικού ρυμοτομικού σχεδίου στην εκτός σχε¬ 
δίου περιοχή του Δήμου Ρίου (Ν. Αχαϊας), για τον 
καθορισμό χώρου ανέγερσης κτιριακών εγκαταστά¬ 
σεων του Περιφερειακού Πανεπιστημιακού Γενικού 
Νοσοκομείου Πατρών (Π.Π.Γ.Ν.Π.) και καθορισμός ό¬ 
ρων και περιορισμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 114 (παρ. 1), 248, 249 και 
250 του από 14.7.1999 Π.Δ/τος «Κώδικας Βασικής Πολεο¬ 
δομικής Νομοθεσίας» (Δ’ 580), όπως τα άρθρα 248, 249 
και 250 τροποποιήθηκαν με τα άρθρα 5, 6 και 7 αντίστοι¬ 
χα του Ν. 2831/2000 «Τροποποίηση των διατάξεων του Ν. 
1577/1985 «Γενικός Οικοδομικός Κανονισμός» και άλλες 
πολεοδομικές διατάξεις» (Α’ 140). 

2. Τις διατάξεις της παρ. 1 βατού άρθρου 27 καιτης παρ. 
2 περιπτ. Δ του άρθρου 29 του Ν. 2831 /2000 (Α’ 140). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α’ 137), όπως αυτό 
προστέθηκε με το άρθρο 27 του Ν. 2081/1992 (Α’ 154) και 
αντικαταστάθηκε με την παρ. 2α του άρθρου 1 του Ν. 
2469/1997 (Α’ 38). 

4. Την Υ6/31.10.2001 απόφαση του Πρωθυπουργού και 


της Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλ¬ 
λοντος Χωροταξίας και Δημοσίων Έργων στους Υ¬ 
φυπουργούς Περιβάλλοντος Χωροταξίας και Δημοσίων 
Έργων» (Β’ 1484). 

5. Τοαριθμ. πρωτ. 1790/14.3.2001 έγγραφο του Υπουρ¬ 
γείου Γεωργίας - Δασαρχείο Πατρών. 

6. Το αριθμ. 169/19.4.2001 πρακτικό της Νομαρχιακής 
Επιτροπής Χωροταξίας και Περιβάλλοντος (Ν.Ε.ΧΩ.Π.) 
Ν. Αχαϊας. 

7. Τα αριθμ. Φ.888/1 Γ/2637/12.3.2001, 661/12.3.2001 
καιΥΠΠΟ/2η ΕΝΜ/Φ02-Ε/480/8.3.2001 έγγραφα των αρ¬ 
μοδίων Εφορειών Προϊστορικών και Κλασσικών Αρχαιο¬ 
τήτων, Βυζαντινών Αρχαιοτήτων και Νεωτέρων Μνημείων 
αντίστοιχα. 

8. Την αριθμ. 51735/19.10.2001 απόφαση του Υπουρ¬ 
γού Περιβάλλοντος Χωροταξίας και Δημοσίων Έργων 
«Έγκριση παρέκκλισης ύψους για το Περιφερειακό Πανε¬ 
πιστημιακό Γενικό Νοσοκομείο Πατρών (Π.Π.Γ.Ν.Π.) στην 
εκτός σχεδίου περιοχή του Δήμου Ρίου (Ν. Αχαϊας)» (ΦΕΚ 
152Δ727.2.2002). 

9. Την 102/3.5.2001 γνωμοδότηση του Κεντρικού Συμ¬ 
βουλίου Χωροταξίας Οικισμού και Περιβάλλοντος. 

10. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α. 

11. Τις 446/2001 και 681/2001 γνωμοδοτήσεις του Συμ¬ 
βουλίου της Επικρατείας με πρόταση της Υφυπουργού 
Περιβάλλοντος Χωροταξίας και Δημοσίων Έργων, απο¬ 
φασίζουμε: 

Αρθρο 1 

Εγκρίνεται τοπικό ρυμοτομικό σχέδιο στην εκτός σχε¬ 
δίου περιοχή του Δήμου Ρίου (Ν. Αχαϊας), για τον καθορι¬ 
σμό χώρου ανέγερσης κτιριακών εγκαταστάσεων του Πε¬ 
ριφερειακού Πανεπιστημιακού Γενικού Νοσοκομείου Πα¬ 
τρών (Π.Π.Γ.Ν.Π.), άπως ο χώρος αυτός φαίνεται 
περικλειόμενος με πράσινη γραμμή και στοιχεία Α Β ΓΔ... 
Ζ Η Α στο σχετικό πρωτότυπο διάγραμμα σε κλίμακα 
1:1000 που θεωρήθηκε από τον Προϊστάμενο της Διεύ¬ 
θυνσης Τοπογραφικών Εφαρμογών με την αριθμ. 
500/2002 πράξη του και που αντίτυπό του σε φωτοσμί¬ 
κρυνση δημοσιεύεται μετά παρόν διάταγμα. 

Άρθρο 2 

1. Οι όροι και περιορισμοί δόμησης του καθοριζόμενου 
χώρου με το προηγούμενο άρθρο ορίζονται ως εξής: 

- Συντελεστής δόμησης: 1,2. 

- Ποσοστό κάλυψης: τριάντατοις εκατό (30%). 

- Μέγιστο επιτρεπόμενο ύψος: είκοσι οκτώ (28,00) μέτρα. 

2. Τα ανεγερθησόμενα κτίρια πρέπει να απέχουν από τα 
όρια του γηπέδου απόσταση πέντε (5,00) μέτρων τουλά¬ 
χιστον. 

Αρθρο 3 

Η ισχύς του παρόντος διατάγματος αρχίζει από τη 


δημοσίευσή του στην Εφημερίδα της Κυβερνήσεως. 

Στην Υφυπουργό Περιβάλλοντος, Χωροταξίας και 
Δημοσίων Έργων αναθέτουμε την δημοσίευση και εκτέ¬ 
λεση του παρόντος διατάγματος. 

Αθήνα, 23 Μαρτίου 2002 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Η ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΡΟΔΟΥΛΑ ΖΗΣΗ 

( 2 ) 

Έγκριση πολεοδομικής μελέτης της πολεοδομικής ενό¬ 
τητας «Δυτική παραλιακή περιοχή» (Π.Ε. 3) του Δήμου 
Κυπαρισσίας (Ν. Μεσσηνίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 43 (παρ. 1,4 και 5), 44 (παρ. 
1 και 2), 154, 188, 243 (παρ. 1), 248, 249, 250 και 255 του 
από 14.7.1999 Π.Δ/τος «Κώδικας Βασικής Πολεοδομικής 
Νομοθεσίας» (Δ’ 580), όπως τα άρθρα 243 (παρ. 1), 248, 
249,250 και 255 τροποποιήθηκαν μετά άρθρα 4,5,6,7 και 
13 αντίστοιχα του Ν. 2831/2000 «Τροποποίηση των δια¬ 
τάξεων του Ν. 1577/1985 «Γενικός Οικοδομικός Κανονι¬ 
σμός» και άλλες πολεοδομικές διατάξεις» (Α’ 140). 

2. Τις διατάξεις του άρθρου 29 της παρ. Δ.Ι.β του Ν. 
2831/2000 (Α’ 140). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α’ 137), που προστέ¬ 
θηκε με το άρθρο 27 του Ν. 2081/1992 (Α’ 154) και αντι- 
καταστάθηκε με την παρ. 2α του άρθρου 1 του Ν. 
2469/1997 (Α’ 38). 

4. Την 72884/2.7.1991 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Εγκριση 
γενικού πολεοδομικού σχεδίου (Γ.Π.Σ.) του οικισμού Κυ¬ 
παρισσίας του Δήμου Κυπαρισσίας (Ν. Μεσσηνίας)» (Δ’ 
515/1991). 

5. Την Υ6/31.10.2001 απόφαση του Πρωθυπουργού και 
της Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλ¬ 
λοντος Χωροταξίας και Δημοσίων Έργων στους Υ¬ 
φυπουργούς Περιβάλλοντος Χωροταξίας και Δημοσίων 
Έργων» (Β’ 1484). 

6. Τις 37/1999, 62/2000, 112/2000, 113/2000, 114/2000, 
115/2000, 116/2000, 117/2000 118/2000, 119/2000 και 
120/2000 γνωμοδοτήσεις του δημοτικού συμβουλίου του 
Δήμου Κυπαρισσίας. 

7. Την 147/2001 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

8. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

9. Τις 609/1996 και 673/2001 γνωμοδοτήσεις του Συμ¬ 
βουλίου της Επικρατείας με πρόταση της Υφυπουργού 
Περιβάλλοντος, Χωροταξίας και Δημοσίων Έργων, απο¬ 
φασίζουμε: 

Άρθρο 1 

Καθορίζονται οι οριογραμμές τμήματος του ρέματος 
που βρίσκεται στην περιοχή παραλιακής επέκτασης του 
ρυμοτομικού σχεδίου Δήμου Κυπαρισσίας (Ν. Μεσ¬ 
σηνίας), όπως φαίνεται με μπλέ γραμμή στο σχετικό πρω¬ 
τότυπο διάγραμμα του άρθρου 2. 

Άρθρο 2 

Εγκρίνεται το πολεοδομικό σχέδιο της πολεοδομικής 
ενότητας «Δυτική παραλιακή περιοχή» (Π.Ε. 3) του οικι¬ 
σμού Κυπαρισσίας του Δήμου Κυπαρισσίας (Ν. Μεσ¬ 
σηνίας), με τον καθορισμό οικοδομησίμων χώρων, οδών, 
πεζοδρόμων, κοινοχρήστων χώρων, χώρων παιδικής χα¬ 
ράς, πλατείας, πρασίνου (οργανωμένη πλαζ), χώρων 
στάθμευσης αυτοκινήτων, πρασίνου, αναψυχής, χώρου 


δημοτικού σχολείου, νηπιαγωγείου, δημοτικού ε¬ 
μπορικού κέντρου, πολιτιστικών, αθλητισμού (ναυταθλη- 
τισμού), κοινόχρηστου χώρου - πλατείας, κοινόχρηστου 
χώρου - πρασίνου, κοινοχρήστου χώρου - πρασίνου - 
στάθμευσης αυτοκινήτων - πλατείας, κοινόχρηστου 
χώρου - παιδικής χαράς, όπως φαίνεται στο σχετικό χρω- 
μαπσμένο πρωτότυπο διάγραμμα σε κλίμακα 1:1000 που 
θεωρήθηκε από τον Προϊστάμενο της ζννσης Τοπογρα- 
φικών Εφαρμογών με την 2564/2002 πράξη του και που 
αντίτυπό του σε φωτοσμίκρυνση δημοσιεύεται με το πα¬ 
ρόν διάταγμα. 

Άρθρο 3 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός της περιοχής της οποίας το 
πολεοδομικό σχέδιο εγκρίνεται με το προηγούμενο άρθρο. 

Άρθρο 4 

Στους οικοδομήσιμους χώρους, της παραπάνω πε¬ 
ριοχής, επιτρέπονται οι χρήσεις γενικής κατοικίας όπως 
προσδιορίζονται από το άρθρο 3 του από 23.2.1987 
Π.Δ/τος (Δ’ 166). 

Άρθρο 5 

Στο πρόσωπο των οικοπέδων, οικοδομημένων ή μη,που 
βρίσκονται στην παραπάνω περιοχή επιβάλλεται προκή¬ 
πιο πλάτους τεσσάρων (4,00) και έξι (6,00) μέτρων, και με¬ 
ταβλητό πλάτους από τέσσερα (4,00) μέχρι είκοσι τέσσε¬ 
ρα (24,00) μέτρα και από τέσσερα (4,00) έως οκτώ (8,00) 
μέτρα, όπως φαίνονται στο διάγραμμα του άρθρου 1. 

Άρθρο 6 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων 
καθορίζονται κατά τομέα Γ II, όπως φαίνεται στο διά¬ 
γραμμα του άρθρου 1 ως εξής: 

1. Ελάχιστο πρόσωπο: είκοσι (20,00) μέτρα. 

Ελάχιστο εμβαδόν: πεντακόσια (500,00) τετρ.μέτρα 

2. Επιπλέον των προύποθέσεωντης προηγουμένης πα¬ 
ραγράφου απαιτείται όπως στο οικοδομήσιμο τμήμα του 
οικοπέδου εγγράφεται κάτοψη κτιρίου με ελάχιστη επι¬ 
φάνεια πενήντα (50,00) τ.μ.και ελάχιστη πλευρά πέντε 
(5,00) μέτρα. 

3. Μέγιστο ποσοστό κάλυψης των οικοπέδων: σαράντα 
τοις εκατό (40%) της επιφανείας τους. 

4. Συντελεστής δόμησης: τέσσερα δέκατα (0,4). 

5. Μέγιστο επιτρεπόμενο ύψος των κτιρίων: επτά και μι¬ 
σό (7,50), το οποίο προσαυξάνεται κατά 1,50 μ. για την 
στέγη, η κατασκευή της οποίας είναι υποχρεωτική. 

6. Απαγορεύεται η κατασκευή κτιρίων επί υποστυλωμά¬ 
των (ΡΙΕΟΤΙδ). 

7. Επιβάλλεται η διάσπαση του όγκου του κτιρίου σε μι¬ 
κρότερους όγκους ή σε ανεξάρτητα κτίρια όταν προκύ¬ 
πτει όγκος κτιρίου πάνω από 800 κ.μ. 

8. Επιβάλλεται ο έλεγχος των κτιρίων από την Ε.Π.Ά.Ε.. 

9. Στους χώρους πλατείας επιτρέπεται η ανέγερση ενός 
αναψυκτηρίου με μέγιστη κάλυψη και συνολική επιφάνεια 
κτιρίου 50,00 τ.μ.και μέγιστο επιτρεπόμενο ύψος αυτού 
3,50 μ. το οποίο προσαυξάνεται κατά 1,20 μ. για τη στέγη, 
η κατασκευή της οποίας είναι υποχρεωτική. 

10. Στους χώρους αθλητικών εγκαταστάσεων, αναψυ¬ 
χής και οργανωμένης πλαζ επιτρέπεται η ανέγερση ανα¬ 
ψυκτηρίου και βοηθητικών χώρων υγιεινής με μέγιστη κά- 

λυψη και συνολική επιφάνεια κτιρίου 100 τ.μ. και μέγιστο 
επιτρεπόμενο ύψος αυτού 3,50 μ., το οποίο προσαυξάνε¬ 
ται κατά 1,20 μ. σε περίπτωση κατασκευής στέγης. 

11. Τα ανεγερθησόμενα κτίρια εντός των χώρων που 
βρίσκονται στην παραλιακή περιοχή και έχουν πρόσωπο 
επί της παραλίας πρέπει να απέχουν από τη ρυμοτομική 
γραμμή είκοσι (20,00) μέτρα τουλάχιστον. 

Άρθρο 7 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 


Στην Υφυπουργό Περιβάλλοντος Χωροταξίας και 
Δημοσίων Έργων αναθέτουμε τη δημοσίευση και εκτέλε¬ 
ση του παρόντος διατάγματος. 

Αθήνα, 21 Μαρτίου 2002 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Η ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΡΟΔΟΥΛΑ ΖΗΣΗ 

